CELEX: C2004/262/47
Language: fi
Date: 2004-10-23 00:00:00
Title: Asia C-386/04: Bundesfinanzhofin (Saksa) 14.7.2004 tekemällään päätöksellä esittämä ennakkoratkaisupyyntö asiassa Centro di Musicologia Walter Stauffer vastaan Finanzamt München für Körperschaften

23.10.2004   
            
            
               FI
            
            
               Euroopan unionin virallinen lehti
            
            
               C 262/25
            
         Bundesfinanzhofin (Saksa) 14.7.2004 tekemällään päätöksellä esittämä ennakkoratkaisupyyntö asiassa Centro di Musicologia Walter Stauffer vastaan Finanzamt München für Körperschaften
   (Asia C-386/04)
   (2004/C 262/47)
   Bundesfinanzhof (Saksa) on pyytänyt 14.7.2004 tekemällään päätöksellä, joka on saapunut yhteisöjen tuomioistuimeen 9.9.2004, Euroopan yhteisöjen tuomioistuimelta ennakkoratkaisua asiassa Centro di Musicologia Walter Stauffer vastaan Finanzamt München für Körperschaften seuraavaan kysymykseen:
   Onko EY:n perustamissopimuksen 52 artiklan, luettuna yhdessä 58 artiklan kanssa, 59 artiklan, luettuna yhdessä 66 artiklan ja 58 artiklan kanssa, sekä 73 b artiklan vastaista, että jäsenvaltion yksityisoikeuden mukaan perustettua yleishyödyllistä säätiötä, joka on toisessa jäsenvaltiossa vuokratulojensa osalta rajoitetusti verovelvollinen, ei ole vapautettu tässä toisessa jäsenvaltiossa yhteisöverosta toisin kuin siellä yleisesti verovelvollista yleishyödyllistä säätiötä, jolla on vastaavia tuloja?